**ՇՆՈՐՀԱՎՈՐ ԱՇԽԱՏԱՎՈՐՆԵՐԻ ՄԻՋԱԶԳԱՅԻՆ ՕՐ**

Աշխատավորների միջազգային տոնն է այսօր, ինչը կարևոր առիթ է ստեղծարար ու արդյունավետ աշխատանքի կարևորման ու գնահատման առումով։

Մեր համայնքն իր ամենօրյա աշխատանքով միանում է մոլորակի զարգացման պտույտին՝ փորձելով իր ուրույն տեղն ու դերը գտնել այստեղ։

Սիրելի՛ աշխատավորներ, չնայած դժվարություններին ու զբաղվածության ոլորտում առկա խնդիրներին, դուք շարունակում եք արարել ու դառնալ առաջընթացի շարժիչ ուժ, յուրաքանչյուրդ, իր գործում հմտանալով, հիմք եք դնում ապագայի ավելի լավ Չարենցավանի, Ալափարսի, Արզականի, Բջնիի, Կարենիսի, Ֆանտանի։

Շնորհավորում եմ տոնի առթիվ, մաղթում եմ, որ տարեցտարի ավելի շատ աշխատատեղեր բացվեն, նոր բիզնեսներ հիմնվեն, նոր մասնագիտական աճի հնարավորություններ ստեղծվեն։

Թող օրվա տոնականությունն ավելի ընդգրկուն դառնա, ու յուրաքանչյուր աշխատավոր իսկապես լինի գնահատված, դառնա իսկական հերոս, ում ուսերին հայրենաշինության բարդ ու պատասխանատու գործն է։

Հարգանքով՝ Հակոբ Շահգալդյան։